Archive Bil | bilindustrien
Regjeringen har satt av 10 millioner kroner av statsbudsjettet for å opprette et oljevern- og miljøsenter i Lofoten og Vesterålen. Senteret stkal styrke den nasjonale kompetansen og samordne tiltak for opprydding av marin forsøpling, står det i budsjettet.
-INGEN BØR LA SEG LURE: Rasmus Hansson i MPG tror ikke på at regjeringen har fått omsorg for oljevern. Foto: Lars Eivind Bones
Selv om det ikke er oljeutvinning i området i dag, ønsker begge regjeringspartiene å åpne for dette. En forutsetning vil være at det er tilstrekkelig med oljevernberedskap på plass.
Nasjonal talsperson i MDG, Rasmus Hansson mener dette er den egentlige tanken.
- Vi leser dette som et fryktelig dårlig skjult forsøk på å selge inn oljevirksomhet i Lofoten, Vesterålen og Senja-området. Oljevernberedskap er ingen imot, men ingen bør la seg lure til å tro at denne regjeringen plutselig har fått voldsom omsorg for oljevernberedskap i dette området akkurat nå, sier Hansson til Dagbladet.
Han sier syrlig at dette er penger som burde tas fra olje- og energidepartementets reklamebudsjett for oljeutredning utenfor Lofoten.
Dette avviser samferdselsminister Ketil Solvik-Olsen.
- Det er fullstendig feil. Det er trist om MDG lager selv positive miljøsaker til negative for å kritisere regjeringen. Det handler om å verne kysten. Det seiler skip langs hele kysten, det snakkes om plastforsøpling over hele verden. Dette arbeidet trodde jeg alle var for. Her forsøker vi å gjøre noe med det, sier Solvik-Olsen.
Men Hansson kan hente ammunisjon for sitt syn fra nyvalgt stortingspolitiker fra Nordland Frp Kjell-Børge Freiberg.
Da den daværende førstekandidaten for Nordland, slapp nyheten om bevilgningen sammen med Siv Jensen i sommer, sa han følgende til NRK.
– Dette senteret er verktøyet vi trenger for å få åpnet Nordland 6 og 7. Jeg skal vokte hver dag for at senteret ikke skal bli et arnested i Lofoten og Vesterålen for klimaromantikere.
Ærlige ord for pengene, mener Hansson.
- Jeg vil gi min uforbeholdne ros til Freiberg som en politiker som sier ting nøyaktig som de er, uten dikkedarer. Han beskriver på en presis måte hva som er poenget med dette, sier Hansson.
- Ikke påfallende
Solvik-Olsen tar en liten pause før han svarer på om det ikke er naturlig at MDG tror dette er en brekkstang for olje, når deres egne politikere uttaler seg slik.
- Kjell er veldig stolt av arbeidet på oljevern i området, blant annet Norlense på Fiskebøl som er et ledende miljø på oljevernutstyr, sier han.
-Frp ønsker jo å utvinne olje i Lofoten, er det ikke da viktig å ha et oljevernsenter på plass?
- Det er ingen tvil om at vi ønsker å utvikle oljenæringen i Norge. Men dette senteret skal ikke være et senter for oljeutvinning, det skal være et senter for oljevern. Det skal være et nasjonalt senter for kunnskap og teknologi for oljevern og plastforsøpling
- Er det ikke påfallende at det legges her, midt i debatten om oljeutredning?
- Nei, det er ikke påfallende. Dette er en del av vår nordområdesatsing, å legge senteret dit det skjer, ikke bare på Universitetet i Oslo. Det tilfører arbeidsplasser i nord. Det er viktig å bygge fagmiljøer, men det må også bygge på eksisterende fagmiljø. Med blant annet Nordlense-fabrikken på Fiskebøl var det naturlig å se hit, sier han.
Saturday, October 14th, 2017 Bil No Comments
Den norske landslagsspilleren Patrick Thoresen økte til 4-2 og 5-2 i andre periode for Storhamar mot Lørenskog lørdag.
Storhamar tok ledelsen i første periode da Lars Løkken Østli satte pucken i nettet i overtall etter knappe ti minutter.
Sebastian Johnsen utlignet for hjemmelaget tre minutter senere, men Eirik Skadsdammen og Østli, med sitt andre mål for kvelden, sørget for at bortelaget ledet 3-1 før andre periode.
Lørenskog åpnet midtperioden best, og Petter Grønstad reduserte til 2-3 kun 23 sekunder ut i perioden, før Thoresen ordnet 5-2 ledelse før siste periode.
I den siste perioden tok Thoresen på seg servitørrollen. To minutter etter at Robin Dahlstrøm hadde sendt Storhamar opp i 6-2, serverte Thoresen Mikael Zettergren, som fastsatte sluttresultatet til 7-2.
Storhamar er nummer to på tabellen, tre poeng bak Frisk Asker.
På tredjeplass følger Sparta Sarpsborg, som vant 5-1 mot Kongsvinger lørdag.
Håvard Ingerød Steen sendte Kongsvinger i ledelsen ti minutter ut i første periode, men hjemmelaget snudde kampen etter at Patrick André Bovim og Joachim Nermark scoret to mål hver, slik at det sto 4-1 før siste periode.
Niklas L. Roest fastsatte sluttresultatet til 5-1 fire minutter ut i perioden, og Sparta innkasserte nok en seier. Kongsvinger er tabelljumbo med seks poeng.
Real Madrid har kommet bakpå i La Liga, og laget lå hele seks poeng bak Barcelona før kampen mot Getafe. Kun seier var derfor godt nok på bortebane lørdag.
Karim Benzema sørget for en oppskriftsmessig ledelse etter 39 minutt, men hjemmelaget holdt seg inne i kampen. Ti minutter etter pause utlignet vertene ved Jorge Molina og øynet muligheten til å påføre hovedstadslaget sitt fjerde poengtap for sesongen.
Det ville ikke Cristiano Ronaldo ha noe av. Han fikk ballen av Isco og ordnet 2-1 etter 85 minutts spill. Flere mål ble det ikke.
Dermed sikret Real Madrid seg tre viktige poeng i jakten på Barcelona. Lionel Messi og co. gjester Atlético Madrid til toppkamp i den spanske hovedstaden senere lørdag.
Tromsø – Rosenborg 0-3 (0-1)
(Dagbladet): Det ble nemlig full forvirring da Gjermund Åsen fikk en eventyrlig mulighet til å utlikne i det 25. minutt etter at Samuel Adegbenro hadde sendt Rosenborg i ledelsen.
- Den går i tverrliggeren og i stanga. Det rista i nettet. Det gikk så fort så jeg klarer ikke å sitte her og si … Vi får håpe det er riktig, sa Max' ekspertkommentator Kjetil Rekdal.
Både Åsen, Tromsø-trener Simo Valakari og samtlige Tromsø-supportere trodde ballen var i mål, men dommerteamet vinket spillet videre.
Valakari utvist
Minutter seinere måtte Valakari sette seg på tribunen etter å ha vist sin misnøye ved avgjørelsen.
- Han var i harnisk på sidelinja, beskrev Kjetil Rekdal.
- Der var jeg sikker på at det ble scoring. Det er jo ikke noe å si på. Det er ikke mål. Jeg skjønner jo at han tror det er mål, kontret Max-kommentator Frode Marti.
Reprisene viste at ballen ikke var i mål.
- Det er ganske åpenbart hva som skjedde. Jeg gikk utenfor teknisk sone. Det var det. Jeg respekterer avgjørelsen, forklarte Valakari til Max etter kampen.
- Jeg har ikke sett reprisene, jeg vet ikke hva som skjedde. Det var et flott angrep, men det viser litt hvordan det er å spille mot et lag av kvaliteten til Rosenborg, sa Tromsø-treneren om Åsens sjanse.
- Det er marginer. Jeg føler jeg treffer ganske bra. Det er ikke så mye som skal til for at den går inn, men sånn er det i dag. Vi taper 3-0, sa Gjermund Åsen til Max om den store sjansen.
Samuel Adegbenro, Nicklas Bendtner og Pål André Helland scoret målene for Rosenborg.
Kampen var mye jevnere enn det resultattavla forteller, men der Tromsø bommet, scoret Rosenborg.
- De er effektive, vi er ikke effektive. Det er nok en morsom kamp å se på, bølger litt fram og tilbake, det var artig å være utpå der. Vi fikk målt oss mot Norges beste lag, det er fint for oss, dessverre så klarer vi ikke å ta tre poeng. Det trenger vi nå, sa Åsen.
Rosenborg-trener Kåre Ingebrigtsen skrøt av Tromsø-laget etter kampen.
- Jeg må skryte av Tromsø. Tromsø var gode. De er gode og gjør det vanskelig for oss. Jeg synes de ser veldig positive ut. Det er en jevn fotballkamp, sa Kåre Ingebrigtsen til Max.
(Dagbladet): I 2011, under den enorme tegneseriekonferansen Comic Con i USA, promoterte den nå «Justice League»-aktuelle skuespilleren Jason Momoa første sesong av «Game of Thrones» i en paneldebatt.
Spol seks år fram i tid og karrieren til Hollywood-produsenten Harvey Weinstein er i grus etter at konturene av tiår med angivelig grisete oppførsel kommer fram i form av grove anklager om seksuell trakassering og voldtekt.
Den massive oppmerksomheten rundt skandalen gjør at debatten om objektifisering, sexisme og maktmisbruk i film- og underholdningsbransjen raser.
Nå får Momoa kjenne på all oppmerksomheten som omgir tematikken, etter at et klipp fra «Game of Thrones»-seansen i 2011, hvor Momoa spøker om «å voldta vakre kvinner», har begynt å sirkulere på sosiale medier, skriver blant annet The Guardian.
Momoa velger å unnskylde det han sa for seks år siden.
- Jeg våknet i Australia til reaksjoner fra masse folk på en smakløs vits jeg sa for mange år siden. Jeg er fremdeles skuffet over meg selv over den manglende sensitiviteten uttalelsene mine den dagen.
- Voldtekt og seksuell trakassering kan ramme hvem som helst, og blant egen familie og venner har jeg selv sett hvor vondt det kan gjøre. Kommentaren var virkelig smakløs, unnskyld, skriver Momoa fredag.
Pinlig uttalelse
I megaserien hadde Momoa rollen som den barbariske hestekongen Khal Drogo. På et tidspunkt i første sesong voldtar Drogo ektefellen Daenerys Targaryen (Emilia Clarke).
I paneldebatten spøker han om alt det ekstreme han slipper unna med som en fiktiv karakter i et fantasyunivers.
- Jeg elsker den sjangeren, fordi det så mange ting man kan gjøre. Som å rive ut tunga på noen å komme unna med det, eller å voldta vakre kvinner, sier Momoa.
Salen bryter ut i latter og Momoa skjønner raskt hva han har sagt. Kollegaene i panelet vrir seg i stolene, mens Momoa forsøker å dra dressjakka foran ansiktet.
- Gjør henne vondt
I et intervju med New York Post samme år sa han følgende:
- Ja, jeg voldtar Emilia Clarke. Jeg elsker henne, men jeg gjør henne vondt og hun gråter. Vi kunne gjort scenen lengre, men du skjønner poenget. Jeg er ingen voldtektsmann. Jeg foretrekker at kvinner nyter sex, sier Momoa.
Weinstein Skandalen
Hollywoods oppgjør med Weinsteins oppførsel kommer etter at The New York Times avslørte at den anerkjente produsenten skal ha seksuelt trakassert flere kvinner de siste tre tiåra.
Flere kvinner har den siste uka ytret seg offentlig om påstandene. Enkelte har stått fram som offer for 65-åringens ubehageligheter, om det så er i form av fysisk berøring eller kommentarer. Blant dem finner vi Angelina Jolie (42) og Gwyneth Paltrow (45), samt flere andre.
Weinstein fikk sparken i filmselskapet han eier sammen med broren Bob Weinstein etter oppslaget i The New York Times i forrige uke, og etterforskes nå av politiet i New York og London, skriver NTB.
RØMTE: Eva Green er kjent for en rekke filmer og seirer, men huskes kanskje best for sin rolle i «Casino Royale». Her er hun i en scene med Daniel Craig fra filmen. Nå står hun fram som et av de angivelige ofrene til Hollywood-mogul Harvey Weinstein. Foto: Sony Pictures, Filmweb
Green har hatt en lang og allsidig karriere, men huskes kanskje spesielt godt for sin rolle som klassisk Bond-babe i «Casino Royale». For noen år siden skal hun ha møtt Weinstein i Paris – på hotellrommet hans.
TRAKASSERT: Bond-babe Eva Green skal ha blitt trakassert av storprodusent Harvey Weinstein. Det forteller moren hennes i et nytt intervju. Foto: Sony Pictures / Filmweb
STÅR OPP: Marlene Jobert har valgt å fortelle om datteras angivelige skremmende opplevelser for å opplyse andre om hvordan Weinstein egentlig er. Her er de to på rød løper sammen i 2006. Foto: AP Photo/Jacques Brinon, NTB scanpix
(Dagbladet): På et møte for antidopingtopper i Westminster i London, tok daglig leder i utøverorganisasjonen World Olympians Association, WOA, til orde for å chipe dagens utøvere for å få bukt med doping, skriver The Guardian.
WOA representerer tidligere olympiske utøvere, og er ifølge egne nettsider en organisasjon som jobber for tidligere olympieres muligheter etter karrieren, i tillegg til å spre den olympiske ideen videre til alle verdens hjørner.
Miller tok til orde for radikale metoder for å få bukt med juksinga i idretten, der drømmen om et OL-gull er drivende for mange juksere, inkludert stater som Russland.
Derfor, mener Miller, at det kan være en løsning å sette inn en mikrochip i alle toppidrettsutøvere, slik at chipen til enhver tid kan kontrollere om de har noe ulovlig i kroppen eller ikke.
Og teknologien finnes allerede.
Sport som egen klubb
- Noen sier vi ikke burde gjøre dette mot mennesker, men vi er en nasjon av hunde-elskere og er rede til å gjøre det mot dem. Det ser ikke ut som om de tar noen skade av det, så hvorfor skal vi ikke chipe oss selv, sa Miller ifølge The Guardian.
VIL TA RADIKALE GREP: Mike Miller tar til orde for merking av toppidrettsutøvere, men understreker at det er hans private mening, ikke WOA's. Foto: AP /Michel Euler/ NTB Scanpix
- Noen sier at det krenker privatlivet til utøverne, men sport er en klubb, og folk trenger ikke være med i klubben om de ikke vil eller kan følge reglene, la han til.
Ideen er absolutt ikke ny. Under vinterens ski-VM i Lahti fortalte IOC-medlem og FIS-president Gian Franco Kasper om mulighetene for å chipe utøverne for å få bukt med doping.
Kasper, som i denne sammenhengen vil ha meget tung internasjonal innflytelse, avviste kategorisk at det ville bli et alternativ.
- En tysk journalist fortalte meg for noen dager siden at det nå er et nytt system med øre-chiper på markedet. Vi kan sette inn en chip i øret på alle utøverne sånn at vi kan følge dem gjennom hele året. Det med privatlivet er en sak, så jeg mener dette systemet er bra når det gjelder okser og griser. Det er ikke noe for idrettsutøvere, sa Kasper i Lahti.
- Eller kanskje vi kan sette utøverne i bur og bare ta dem ut av det når de skal konkurrere? Dette har ingenting med mennesker eller idrett å gjøre, fortsatte han.
- Men er dette metodene man må ta i bruk for å bli kvitt doping i idretten?
- Doping er for meg like mye et spørsmål om mentalitet. Så lenge nummer to på podiet tror at de er der fordi den som er nummer en har tatt noe, blir det veldig vanskelig å få gjort noe med det.
Ingen åpne armer
Heller ikke Antidoping Norge er veldig begeistret over døgnkontinuerlig overvåking av utøverne.
Dagens system, Adams, pålegger utvalgte utøvere å registrere hvor de er en selvvalgt time av dagen, slik at dopingkontrollørene kan finne dem der.
- På generelt grunnlag er jeg positiv til teknologiske fremskritt som kan bidra til å styrke antidopingarbeidet. Det har tidligere blitt diskutert som en mulighet for å lokalisere utøvere, men ut ifra den kjennskap jeg har så vil overvåkning av utøvere ved hjelp av mikrochip være et for stort inngrep i privatlivet. I dag velger de beste utøverne innen enkelte idretter selv hvilket tidspunkt på døgnet de skal være tilgjengelige for dopingkontroll, slik vil det ikke være med en chip, skriver daglig leder i Antidoping Norge, Anders Solheim, i en e-post til Dagbladet.
- Vi prøver hele tiden å styrke arbeidet for de rene utøverne, men dette må skje i tråd med personvernhensyn, skriver han videre.
Miller mener dagens system ikke gjør nok for å verne om de rene utøverne i idretten.
- Problemet med dagens system er at alt det kan slå fast er at det på et bestemt tidspunkt ikke er noen ulovlige stoffer i kroppen. Vi trenger et system som sier at du ikke har ulovlige stoffer i kroppen på noe tidspunkt, sier Miller, som heller ikke får særlig støtte hos den britiske antidopingorganisasjonen, UK Anti-Doping.
- Vi er positive til alle godkjente teknologiske utviklinger som kan hjelpe oss i kampen mot doping, men kan vi noensinne være sikre på at denne type teknologi ikke kan manipuleres eller nøyaktig måle alle forbudte stoffer og metoder?, spør daglig leder i UK Anti-Doping, Nicole Sapstead.
Det hun og Antidoping Norge setter ressursene sine på i den nærmeste framtida, er mer tradisjonelt etterforskningsarbeid.
- Tradisjonelle dopingkontroller har sine begrensninger, så i dag jobber vi på mange områder for å bidra til en ren idrett. Etterforskning og etterretning spiller en større rolle enn før, og det samme gjør arbeidet med biologiske profiler, sier Solheim til Dagbladet.
LETER: Søket etter en lærer fra Midt-Telemark pågår etter at en fritidsbåt kantret på Seljordsvatnet på torsdag. Foto: Torstein Bøe / NTB Scanpix
SÅRBARE: Politiet har begynt avhørene av elevene som var ombord i båten, selv om de fortsatt er i en sårbar situasjon. Foto: Terje Bendiksby / NTB Scanpix
Liverpool – Manchester United 0-0 (0-0)
SISTE: Mignolet og de Gea med hver sin praktredning.
(Dagbladet): Saken oppdateres fortløpende gjennom kampen.
45′: Dommer Martin Atkinson blåser av første omgang.
43′: Så skjer det mye her. Lukaku brenner til fra ti meter, men Simon Mignolet varter opp med en praktredning. Liverpool forsøker å kontre, men United gjenvinner igjen. Deretter duellerer Lukaku og Dejan Lovren om en ball, som ender i at kroaten faller og tar seg til ansiktet.
- Hadde forventet en bedre avslutning fra storscorer Romelu Lukaku der, sa Øyvind Alsaker.
42′: Philippe Coutinho finter vekk tre-fire United-spillere før han slår inn mot mål. David de Gea fanger innlegget.
40′: Igjen prøver Salah seg. Roberto Firmino slår en hard pasning til egypteren som får kontroll på ballen ved hjelp av kneet. Skuddet er derimot svakt.
35′: Gigantiske sjanser for Liverpool. Roberto Firmino får kontroll på ballen etter at den klareres ut. Han finter ut en United-forsvarsspiller før han slår inn. Joel Matip skyter mot mål, men David de Gea varter opp en fantastisk beinparade. Returen havner hos Salah, men vingen skyter like utenfor.
34′: Philippe Coutinho skaffer en corner for hjemmelaget. Ballen klareres ut.
30′: Kampens største sjanse kommer ved Nemanja Matic. Henrikh Mkhitaryan tar ned en klarering på brystet før han legger ballen til rette for Matic. Serberen brenner kula like til sides for mål.
22′: Anthony Martial felles på kanten av sekstenmeteren. Frispark i god posisjon. Young slår inn, men Liverpool klarer ballen ut.
20′: Egypteren dribler igjen av noen United-spillere, før han gir ballen videre til Philippe Coutinho. Det ender i ingenting. Egypteren har vært kampens beste spiller hittil.
18′: Mohamed Salah varter opp med noen finter utenfor sekstenmeteren til United. Salah, som nylig sendte sitt Egypt til VM, faller deretter på sekstenmeterstreket. Ingenting, ifølge dommer Martin Atkinson.
16′: Joe Gomez blir spilt fri på høyresida, men unggutten blir taklet da han skal avslutte.
14′: Georginio Wijnaldum får en fin sjanse. Mohamed Salah drar av et par mann før han spiller videre til nederlenderen. Wijnaldum får vendt opp, men skuddet går rett på keeper.
10′: Midtstopper Joel Matip prøver seg fra 20 meter. Høyt over målet til de Gea.
7′: Kampens første skudd på mål. Roberto Firmino finner Georginio Wijnaldum i United-boksen. Nederlenderen avslutter rett på David de Gea.
6′: Manchester United har vært best innledningsvis.
2′: Matteo Darmian prøver seg fra 35 meter. Ufarlig.
1′: Antonio Valencia skaffer en corner for Manchester United. Den renskes unna til ny corner.
1′: Kampen er i gang.
Liverpool ligger på sjuendeplass på tabellen. Kveldens motstander Manchester United ligger på andreplass med sju poeng mer.
Før kampen ble den nye Kenny Dalglish Stand undekket.
- Kanskje er det et sånt øyeblikk som skal til for Liverpool i dag. Å se én av sine gamle helter, én av spillerne som var med da Liverpool var den dominerende kraften i engelsk fotball. Da det var Liverpool som hentet hjem trofeer sesong etter sesong. Den tiden er forbi, sa TV 2-kommentator Øyvind Alsaker.
- Jeg tror de han den perfekte mannen for klubben, sa Kenny Dalglish om Liverpool-trener Jürgen Klopp til Sky Sports før kampen, ifølge NTB.
- Hvis spillerne tror på det selv, kan de snu trenden. Ingenting ville vært bedre enn å starte med det lørdag.
LEGENDE: Den nye Kenny Dalglish Stand. Foto: Jon Super / SilverHub / REX / Shutterstock
Både Liverpool og Manchester United sliter med mange skader.
- Han (Coutinho) er alltid viktig for Liverpool. Det er et tap for Liverpool å ikke ha Mané, han har vært strålende. Han var uheldig da han ble utvist mot Manchester City, sa Manchester United-legende Peter Schmeichel til TV 2.
- For Liverpool handler alt om å angripe. Vi har snakket før om forsvarsspillet deres, men de har skapt mange sjanser. Jeg tror det bare er et spørsmål om tid før disse sjansene gir mål. Jeg sier ikke at de kommer til å bøtte inn mål i dag, men de vil komme da ting klaffer bedre, sa Liverpool-legende Robbie Fowler til TV 2.
Liverpool må klare seg uten Adam Lallana, Nathaniel Clyne og Sadio Mané.
Sistnevnte skadet seg på landslagsoppdrag forrige uke.
Manchester Uniteds skadeliste er enda lengre.
De må klare seg uten Zlatan Ibrahimovic, Paul Pogba, Michael Carrick, Marouane Fellaini, Marcos Rojo og Eric Bailly.
Liverpool mønstrer følgende startellever:
Simon Mignolet – Joe Gomez, Joel Matip, Dejan Lovren, Alberto Moreno – Georginio Wijnaldum, Emre Can, Jordan Henderson – Mohamed Salah, Roberto Firmino, Philippe Coutinho.
Manchester United mønstrer følgende startellever:
David de Gea – Matteo Darmian, Chris Smalling, Phil Jones, Antonio Valencia – Anthony Martial, Nemanja Matic, Henrikh Mkhitaryan, Ander Herrera, Ashley Young – Romelu Lukaku.
To viktige brikker er satt ut av spill for Chelsea-manageren før lørdagens kamp mot bunnlaget Crystal Palace.
Før landslagspausen gikk Chelsea på sesongens første tap. I tillegg gikk Morata av banen med strekk etter en knapp halvtime. 0-1 mot Manchester City ble etterfulgt av en landslagspause der Kante kom tilbake med hamstringskade.
Kante er ute i tre uker og mister trolig seks kamper, blant annet begge mesterligaoppgjørene mot Roma. Men midtbanespilleren er trolig tilbake til storkampen mot Manchester United 19. november. Morata ser ut til å komme raskere tilbake enn først antatt, men blir ikke klar til bortemøtet mot Crystal Palace.
Conte løste Morata-problemet med å bruke midtbanespiller Willian mot City, noe som har ført til spekulasjoner om han ikke har tillit til Michy Batshuayi, lagets andre rene spiss. Batshuayi scoret vinnermålet mot Atlético Madrid i mesterligaen, og kan få muligheten mot Crystal Palace. Men Conte har også snakket om muligheten til å bruke Eden Hazard som en falsk spiss.
Hazard spilte sin første kamp for sesongen mot Manchester City, og har sagt at han kommer til å bruke litt tid på å finne godformen etter ankelskaden.
– Jeg gikk glipp av tre måneder og det er ikke enkelt å komme tilbake etter en sånn skade, sier Hazard.
Han legger til at han kommer til å spille noen svake kamper før han er tilbake på sitt beste.
Contes problemer er kanskje som smuler å regne for Crystal Palace-manager Roy Hodgson. Hans lag har fortsatt til gode å ta poeng denne sesongen. I tillegg har ikke laget scoret ett eneste mål.
Kanskje kan Wilfried Zahas retur hjelpe den tidligere Viking-treneren. Zaha har vært ute med skade og fraværet har ført til total mangel på kreativitet framover på banen.
Før lørdagens kamp trenger begge lagene alle poengene. Chelsea for å henge med Manchester-lagene som ligger seks poeng foran. Crystal Palace på sin side er desperate etter å unngå sitt åttende strake tap.